Bexley
Bexley ( [Beksli]) službeno engleski London Borough of Bexley, je jedan od 19 borougha Vanjskog Londona (Outer London) metropolitanske grofovije Greater London u kom živi 242,142 stanovnika.

Geografske karakteristike 

Bexley se nalazi na istočnom rubu metropole, proteže se od južne obale Temze sve do Borougha Bromley.

U okviru njegovih granica leže kvartovi (od sjevera prema jugu); Thamesmead, Abbey Wood, Belvedere, Erith, Northumberland Heath, East Wickham, Welling, Bexleyheath, Barnehurst, Crayford, Blackfen, Blendon, Bridgen, Bexley, Halfway Street, Longlands, North Cray, Sidcup i Foots Cray.

Historija 

Borough Bexley osnovan je 1965. spajanjem dotadašnjeg borougha Bexley and Erith sa Distriktom Crayford i dijelovima Distrikta Chislehurst and Sidcup, koji su bili dio historijske Grofovije Kent.

Pojedina naselja datiraju od paleolita, arheološkim iskapanjima pronađene su zemunice i ostatci rimskog naselja. Erith je dobio povelju već u 7. vijeku, a kasnije se razvio kao kraljevsko brodogradilište. U njemu je početkom 16. vijeka izgrađena karaka - Great Harry moćni ratni brod Henryja VIII.

Od 19. vijeka počeo je rast Bexleya kao stambenog predgrađa Londona.

Znamenitosti 

Od historijskih građevina Bexley ima, ruševine augustinske opatije
Lesnes iz 12. vijeka i vlastelinski dvorac Hall Place iz 16. vijeka. 
Crvena kuća u Bexleyheathu podignuta u 19. vijeku za dizajnera i pjesnika  Williama Morrisa, kojom danas upravlja Nacionalna zaklada za očuvanje baštine je od 2003. otvorena za javnost.
Crkva sv. Paulin u Crayfordu, ima dijelove koji datiraju iz 12. vijeka, a crkva sv Marije u Bexleyu, sagrađena je 12. ili 13. vijeku.

Erith i Crayford imaju sportske stadione.

Privreda 

Industrija se bazira na uvoznim sirovinama i na velikim zalihama vode, pa je koncentrirana duž oabala rijeke Cray i Temze. Ona proizvodi hranu, papir, kemikalije, plastiku, ulja i 
štamparske artikle.

Pobratimski gradovi 

 Évry, Francuska
 Arnsberg, Njemačka
 Footscray, Australija

Izvori

Vanjske veze 

 London Borough of Bexley 

Administrativna podjela Engleske
London
Greater London